Yehoshua Kenaz

Yehoshua Kenaz (, opprinnelig Yehoshua Glass; født 2. mars 1937 i Petah Tikva i Palestinamandatet, død 12. oktober 2020 i Jerusalem) var en  israelsk forfatter.

Etter militærtjenesten arbeidet han for den israelske militære etterretning. Han endret sitt etternavn til Kenaz, etter Othniel Ben Kenaz, som er et bibelsk navn som lyder litt som Glass.

Senere studerte han filosofi og romanistikk ved Det hebraiske universitetet i Jerusalem og ved Sorbonne i Paris.

Han oversatte mange franske klassikere til hebraisk: Honoré de Balzac, Gustave Flaubert, Stendhal, Georges Simenon, André Gide, Patrick Modiano, François Mauriac, George Sand og Henry de Montherlant.

Han virket som journalist og i redaksjonsgruppen i avisen Ha'aretz.

Han mottik utmerkelsene Alterman Prize i 1991, Newman Prize i 1992, Agnon Prize i 1993, ACUM Prize i 1994 og Bialik Prize i 1995.

I 2007 ble Infiltration kåret til en av de ti viktigste bøker i det moderne Israels historie.

Kenaz døde 12. oktober 2020 i Jerusalem av covid-19 i en alder av 83 år.

Referanser

Eksterne lenker 
 

Israelske forfattere
Oversettere
Israelske journalister
Dødsfall relatert til covid-19 i Israel
Personer fra Petah Tiqwa
Forfattere ofre for covidpandemien